ai4bharat/Pralekha huggingface dataset:
وزارت دفاع
فورٹ وین رائٹ، الاسکا، امریکہ میں شروع ہونے والی جنگی مشق "یدھ ابھیاس-23 " - ہندوستانی دستے کی روانگی
جنگی مشق "یودھ ابھیاس" کا انیسواں ایڈیشن 25 ستمبر سے 8 اکتوبر 2023 تک فورٹ وین رائٹ، الاسکا، امریکہ میں منعقد ہوگا۔ یہ ایک سالانہ مشق ہے جو ہندوستانی فوج اور امریکی فوج کے ذریعہ مشترکہ طور پر کی جاتی ہے۔ مشق کا گزشتہ ایڈیشن ہندوستانی ریاست اتراکھنڈکے اولی میں نومبر 2022 میں منعقد کیا گیا تھا۔
مشق کے اس ایڈیشن میں 350 اہلکاروں پر مشتمل ہندوستانی فوج کا دستہ حصہ لے گا۔ ہندوستان کی جانب سے لیڈ بٹالین مراٹھا لائٹ انفنٹری ریجمنٹ سے وابستہ ہے۔ پہلی بریگیڈ کمبیٹ ٹیم کی ایک سے 24 انفنٹری بٹالین امریکہ کی جانب سے حصہ لے گی۔ دونوں فریق اقوام متحدہ کی امن فوج کی کارروائیوں میں باہمی تعاون کو بڑھانے کے لیے حکمت عملی کی مشقوں کی ایک سیریز کی مشق کریں گے۔ دونوں اطراف کے اہلکار اپنے تجربات اور بہترین طریقوں کو شیئر کرنے کے لیے تفصیلی بات چیت بھی کریں گے۔ اس مشق کا تھیم اقوام متحدہ کے مینڈیٹ کے باب ہشتم کے تحت پہاڑی/شدید موسمی حالات میں ایک مربوط جنگی گروپ کی تعیناتی ہے۔
ایک کمانڈ پوسٹ مشق اور منتخب موضوعات پر ماہرین کی علمی بحثیں بھی شیڈول کا حصہ ہوں گی۔ فیلڈ ٹریننگ ایکسرسائز کے دائرہ کار میں بریگیڈ کی سطح پر دشمن قوتوں کے خلاف مربوط جنگی گروپوں کی توثیق، بریگیڈ/بٹالین کی سطح پر مربوط نگرانی گرڈ، ہیلی بورن/ایئر بورن عناصر اور فورس ملٹی پلائرز کی تعیناتی ، آپریشن کے دوران لاجسٹک اور حادثاتی انتظام کی توثیق شامل ہے۔ انخلاء اور جنگی طبی امداد اور دیگر پہلو جو کہ اونچائی والے علاقوں اور شدید موسمی حالات میں نافذ العمل ہوتے ہیں۔
اس مشق میں جنگی مہارتوں کے وسیع میدان بشمول جنگی انجینئرنگ، رکاوٹوں کی منظوری، بارودی سرنگ اور دھماکا خیز آلات کی جنگ کے بارے میں خیالات کا تبادلہ اور بہترین مشقیں بھی شامل ہوں گی۔جنگی مشق "یودھ ابھیاس-23" دونوں فوجوں کو باہمی طور پر ایک دوسرے سے سیکھنے اور دونوں فوجوں کے درمیان تعلقات کو مزید مضبوط کرنے میں سہولت فراہم کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع (
9881
(Visitor Counter : 42
وزیراعظم کا دفتر
وزیراعظم اور عمان کے سلطان کے درمیان ٹیلی فون پر بات چیت
نئی دہلی،7- اپریل 2020/وزیراعظم جناب نریندر مودی نے آج عمان کے سلطان عزت مآب ہیثم بن طارق سے ٹیلی فون پر بات چیت کی۔ دونوں لیڈروں نے کووڈ-19 عالمی وبا سے صحت و معیشت کو درپیش چیلنجوں اور ان کا مقابلہ کرنے کے لئے اپنے متعلقہ ملکوں کے ذریعہ کئے گئے اقدامات پر بات چیت کی۔ انہوں نے اس بات پر اتفاق کیا کہ دونوں ملک بحران سے مقابلہ کرنےکے لئے ایک دوسرے کی ہر ممکن مدد کریں گے۔
عزت مآب سلطان نے موجودہ حالات میں عمان میں ہندستان برادری کے تحفظ اور بہبود کے بارے میں وزیراعظم کو یقین دہانی کرائی۔ انہوں نے حال ہی میں حکومت ہند کے ذریعہ ہندستان میں عمانی شہریوں کو مدد فراہم کرائے جانے کے لئے وزیراعظم کا شکریہ ادا کیا۔
وزیراعظم نے عزت مآب سلطان قابوص کے انتقال پر تعزیت کا اظہار کیا۔ انہوں نے عزت مآب سلطان ہیثم کی حکمرانی اور عمان کے عوام کی امن اور خوشحالی کے لئے نیک خواہشات کا اظہار کیا۔ انہوں نے اس بات پر زور دیا کہ ہندستان عمان کو اپنے توسیع شدہ پڑوس کا ایک بہت ہی اہم حصہ سمجھتا ہے۔
کیمیکلز اور فرٹیلائزر کی وزارت
کیمیاوی کھاد کی فراہمی پورے ملک میں اطمینان بخش ہے:گوڑا
تلنگانہ کے وزیر زراعت جناب سِنگی ریڈی نرنجن ریڈی نے ریاست میں یوریا کی دستیابی کے بارے میں جناب گوڑا سے ملاقات کی
نئی دہلی:20 جولائی:
کیمیاوی کھاد اور کیمیاوی اشیاء کے مرکزی وزیر جناب ڈی وی سدانند گوڑا نے کہا ہے کہ موجودہ خریف کے موسم کی وجہ سےپورے ملک میں کیمیاوی کھادوں کی مانگ میں کافی اضافہ ہوگیا ہے۔جناب گوڑا نے کہا کہ اس مانگ کو پورا کرنے کے لئے حکومت کھاد تیار کرنے والوں اور ریاستی حکومتوں سے قریبی رابطہ قائم رکھے ہوئے ہیں۔
مرکزی وزیر نےیہ بھی کہا کہ درآمدی سائیکل کو مختصر کردیا گیا ہے، تاکہ مانگ کے مطابق کیمیاوی کھاد فراہم ہوسکے۔
تلنگانہ کے وزیر زراعت جناب سِنگی ریڈی نرنجن ریڈی نے آج جناب گوڑا سے یہاں ان کے دفتر میں ریاست میں یوریا کے مانگ کے بارے میں ملاقات کی۔انہوں نے کہا کہ بہتر متوقع مانسون اور پچھلے سال کے مقابلے اس سال خریف کے موسم میں زیر کاشت علاقے میں اضافے کے سبب کسانوں کی طرف سے یوریا کے استعمال میں اضافے کی مانگ دیکھی جارہی ہے۔ انہوں نے وزیر موصوف سے درخواست کی کہ تلنگانہ کے لئے یوریا کی مناسب دستیابی کو یقینی بنایا جائے۔
جناب گوڑا نے کہا کہ اس وقت پورے ملک میں کیمیاوی کھادوں کی فراہمی اطمینان بخش ہے اور ریاستوں کے پاس کافی اسٹاک موجود ہے، لیکن پھر بھی اگر بوائی کے موسم کی وجہ سے کیمیاوی کھاد کی مانگ میں اضافہ ہوتا ہے، تو اس کی فراہمی کی رفتار تیز کردی جائے گی اور کسانوں کو یوریا بروقت فراہم کردیا جائے گا۔
-----------------------
م ن۔ج۔ ن ع
U NO: 4028
(
وزیراعظم کا دفتر
وزیر اعظم نے آئی سی سی آرکے ذریعے منعقدہ کنبھ عالمی شراکت داری پروگرام میں مندوبین سے خطاب کیا
انڈین کونسل فار کلچرل ریلیشنز نے آج دلّی میں پرواسی بھارتیہ کیندر میں 188 ملکوں کے مندوبین،جنھوں نے پریاگ راج کے کنبھ میلے میں شرکت کی، کا استقبال کرنے کے لیے ایک خصوصی پروگرام کا انعقاد کیا۔
وزیر اعظم جناب نریندر مودی اور امور خارجہ کی وزیر مملکت محترمہ سشما سوراج مندوبین کے ساتھ ایک تاریخی گروپ فوٹو کا حصہ بنے۔
وزیر اعظم نے حاضرین سے خطاب کرتے ہوئے کہا کہ وہ اِن مندوبین سے مل کر بے حد خوش ہیں جو پریاگ راج میں کنبھ میلے سے ابھی فوراً واپس لوٹے ہیں۔ انھوں نے کہا کہ جب تک حقیقت میں کوئی کنبھ میلہ نہیں جائے گا وہ اس کی پوری طرح تعریف نہیں کرسکتا ہے کہ یہ کتنی بڑی وراثت ہے۔انھوں نے کہا کہ یہ روایت ہزاروں سال سے بلارکاوٹ چلی آرہی ہے۔
انھوں نے کہاکہ کنبھ جتناسماج کی اصلاحات سے تعلق رکھتا ہے اتنا ہی روحانیت سے بھی جڑا ہوا ہے۔ انھوں نے کہا کہ کنبھ مستقبل کے لیے ایک روڈ میپ تیار کرنے نیز ترقی کی نگرانی کرنے کے لیے مذہبی پیشواؤں اور سماجی مصلحوں کے درمیان باہمی گفتگو کا ایک فورم بنا ہوا ہے۔
وزیر اعظم نے کہا کہ اب کنبھ میلہ میں جدیدیت اور ٹیکنالوجی کو اعتقاد ، روحانیت اورتہذیبی شعور کے ساتھ جوڑنے کی کوششیں کی جارہی ہیں۔ انھوں نے کہا کہ دنیا ہندوستان کو اس کی جدیدیت اور بیش قیمت اور مالامال ورثے کے لیے تسلیم کرے گا۔ انھوں نے دنیا بھر سے آئے ہوئے مندوبین کا شکریہ ادا کیا اور کہا کہ ان کی شرکت کنبھ کی کامیابی کا ایک بیحد اہم حصہ رہی۔
وزیر اعظم نے ہندوستانی پارلیمانی انتخابات کو ‘جمہوریت کا کنبھ’ قرار دیا۔ انھوں نے کہا کہ کنبھ میلے ہی کی طرح ہندوستانی پارلیمانی انتخابات، اپنی عظیم سطح نیز مکمل شفافیت کے ساتھ کُل ملاکر پوری دنیا کے لیے تحریک کا وسیلہ بن سکتی ہے۔ انھوں نے کہا کہ دنیا بھر سے لوگوں کو یقینی طور سے ہندوستان آکر اس کے پارلیمانی انتخابات کے انعقاد اور انتظام کو دیکھنا چاہیے۔
U. No. 1207
(Visitor Counter : 54
سٹرک ٹرانسپورٹ اور شاہراہوں کی وزارت
قومی شاہراہوں سے رسائی کی اجازت
گزشتہ تین سالوں میں وزارت کی طرف سے نجی جائیدادوں تک رسائی کے لیے کل 1640 اجازتیں دی گئی ہیں۔
قومی شاہراہوں کے ساتھ جائیدادوں تک رسائی کی اجازت MoRTH سرکلر نمبر RW-NH-33032/01/2017-S&R  مورخہ 26.06.2020 کے مطابق دی گئی ہے، جس میں درخواست کی پروسیسنگ فیس، لائسنس فیس، بینک گارنٹی، مختلف املاک کی اقسام اور معاملات کے لیے جرمانے وغیرہ کی تفصیل اور سائٹ کی مناسبیت کا اندازہ لگانے کے لیے تکنیکی تقاضوں کے ساتھ ساتھ ان معیارات کی تفصیلات بھی دی گئی ہیں جن کے مطابق درخواست دہندگان کو تعمیر مکمل کرنی ہے۔
رسائی کی اجازت کے رہنما خطوط سڑک کی حفاظت، بغیر کسی مداخلت کے ٹریفک کے بہاؤ اور کسی بھی ٹول لیکیج/ چوری سے بچنے کے پہلو کو مدنظر رکھتے ہوئے بنائے گئے ہیں۔ درخواست دہندگان کی رہنمائی کے لیے رہنما خطوط میں درخواست دہندگان کی طرف سے جمع کرائے جانے والے دستاویزات کی فہرست کے ساتھ زمین کے پارسل کی تکنیکی مناسبیت کا اندازہ لگانے کے لیے آسان فارمیٹس فراہم کیے گئے ہیں۔ اس کے علاوہ، اس عمل کو مزید قابل رسائی بنانے کے لیے، آن لائن پورٹل کے ذریعے رسائی کی اجازت دینے کے لیے درخواستیں جمع کرائی گئی ہیں۔
معیاری آپریٹنگ پروسیس  کے ساتھ تفصیلی رہنما خطوط کو صارفین سے موصول ہونے والے تاثرات کی بنیاد پر وقتاً فوقتاً آسان بنایا جاتا ہے۔
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں یہ معلومات فراہم کی۔
ش ح۔ ف ش ع- س ا
U: 14666
(Visitor Counter : 90
وزارت دفاع
پریس ریلیز
نئی دلّی ، 13فروری، 2021 /
حکومت ہند کے قومی سلامتی کے مشیر جناب اجیت ڈوبھال، کیرتی چکر نے بتاریخ 12 فروری 2021 کو بنگال انجینئرنگ گروپ اینڈ سینٹر، رڑکی کا دورہ کیا۔ وہ یہاں اپنے والد گنانند ڈوبھال کی یاد میں قائم ہاکی چمپئن شپ کے لئے رولنگ ٹرافی عطا کرنے آئے تھے۔ میجر گنانند ڈوبھال جن کا بنگال سیپرس میں 36 سالہ طویل شاندار کیرئیر رہا، وہ ہاکی کے ایک پر جوش کھلاڑی بھی تھے۔ تقریب کے دوران بی آئی جی اینڈ سینٹر ٹیم اور بنگال سیپرس کی مختلف ریجمنٹوں کی ٹیموں کے مابین ایک نمائشی میچ کھیلا گیا۔ جناب اجیت ڈوبھال نے اس موقع پر حاضرین سے خطاب کیا اور اپنے والد کو ہندوستانی فوج کے ایک قابل فخر فوجی کی صورت میں ایک سچے بنگال سیپرس کی حیثیت سے شناخت کئے جانے کیلئے یاد کیا۔ انھوں نے اپنی نوجوان عمری کے دنوں اور بی ای جی اینڈ سینٹر میں اپنی میٹھی یادو کا اظہار کیا۔ انھوں نے بتایا کہ کس طرح انھوں نے بنگال سیپرس کی شناخت کو خود میں سمویا ہے۔ انھوں نے ہندوستانی فوج کے کور آف انجینئرنگ کے لئے اور اس سے کہیں اوپر ملک کے لئے، بنگال سیپرس کے لچیلے پن، مہارت اور تعاون کی سراہنا کی۔ انھوں نے کہا کہ بنگال سیپرس ملک کی خدمت میں سب سے پرانے ریجمنٹل سینٹر میں سے ایک ہے جس کی بہادری کی 200 سال سے زیادہ کی مالامال تاریخ ہے۔ انھوں نے نوجوانوں کو بنگال سیپرس کی مالامال روایت کو مہمیز کرنے اور ملک کے وقار کو بنائے رکھنے پر زور دیا۔
انھوں نے بی ای جی اینڈ سینٹر کو ڈوبھال ٹرافی پیش کئےجانے کا موقع فراہم کرنے کے لئے لیفٹننٹ جنرل ہرپال سنگھ، پی وی ایس ایم ، اے وی ایس ایم، وی ایس ایم، ای-ان-سی اینڈ کرنل کمانڈنٹ کور آف انجینئرس کا شکریہ ادا کیا اور قومی کی خدمت کے لئے جنرل آفیسر کی تعریف بھی کی۔
بعد میں اجیت ڈوبھال نے بنگال سیپرس کی جنگی یادگار کا دورہ کیا، جو شہیدوں کی قربانیوں کا بین ثبوت ہے۔ نئی دہلی کے لئے روانہ ہونے سے پہلے انھوں نے شہداء کے احترام میں انہیں گلہائے عقیدت نذر کئے۔
جل شکتی وزارت
"''اسمارٹ واٹر سپلائی میزرمنٹ اور مانیٹرنگ سسٹم" کی ترقی کے لئے گرانڈ چیلینج - درخواستوں کی جانچ جاری
موجودہ مسائل کو حل کرنے اور مستقبل کے چیلنجوں سے نمٹنے کے لئے پانی کی سپلائی کے بنیادی ڈھانچے کا ڈجیٹلائزیشن
جل جیون مشن  کا ہدف 2024 تک ہر دیہی گھرانے کو بالخصوص خدمات کی فراہمی یعنی مستقل طور پر مناسب مقدار میں پانی کی سپلائی اور طویل مدتی بنیاد پر متعینہ معیار کے ساتھ نل کنیکشن فراہم کرنا ہے۔ خدمات کے معیار کو یقینی بنانے کے لئے پروگرام کی نگرانی اور خود کار طور پر خدمات کی فراہمی کا ڈیٹا حاصل کرنے کے لئے جدید ٹیکنالوجی کے استعمال کی ضرورت ہے۔ پانی کی سپلائی کے بنیادی ڈھانچے کو ڈیجیٹلائزیشن کرنے سے موجودہ مسائل کو حل کرنے کے ساتھ ساتھ مستقبل کے چیلنجوں کا اندازہ لگانے اور ان سے نمٹنے میں بھی مدد مل سکتی ہے۔
واٹر مینجمنٹ میں ٹکنالوجی کی طاقت سے فائدہ اٹھانا وقت کی ضرورت ہے۔ الیکٹرانکس اور اطلاعاتی ٹیکنالوجی کی وزارت نے وزارت جل شکتی کے پینے کے پانی اور صفائی ستھرائی کے محکمہ کے قومی جل جیون مشن کی شراکت داری میں 'اسمارٹ واٹر سپلائی پیمائش اور مانیٹرنگ سسٹم' تیار کرنے کے لئے آئی سی ٹی گرینڈ چیلنج کا اعلان کیا تھا۔ جل جیون مشن گرینڈ چیلنج کا صارف ایجنٹ ہو گا اور سی-ڈی اے سی، بنگلور نافذ کرنے والی ایجنسی ہے اور اس چیلنج کے لئے وہ تکنیکی مدد فراہم کرے گی۔ سی-ڈی اے سی شارٹ لسٹڈ امیدواروں کو پروف آف کانسیپٹ  ترقی کے لئے تکنیکی معاونت بھی فراہم کرے گا۔ اس کے ذریعہ ان کو مدد ، تکنیکی رہنمائی بھی فراہم ہوگی۔
اس چیلنج میں کل 218 درخواستوں کے ساتھ پورے ہندوستان سے پُرجوش شراکت داری دیکھی گئی۔ مندرجہ ذیل اعدادوشمار کے مطابق یہ درخواستیں مختلف شعبوں جیسے ایل ایل پی کمپنیوں ، انڈین ٹیک اسٹارٹ اپس ، افراد وغیرہ سے موصول ہوئی ہیں۔ 46 افراد ، 33 کمپنیوں ، 76 انڈین ٹیک اسٹارٹ اپس ، 15 ایل ایل پی کمپنیوں اور 43 ایم ایس ایم ای سے درخواستیں موصول ہوئی ہیں۔
فی الحال درخواستوں کی جانچ جاری ہے۔ شارٹ لسٹڈ گذارشات کو باقاعدہ طور پر تشکیل دی جانے والی جیوری کے سامنے پیشی کے لئے مدعو کیا جائے گا ، جو ان آن لائن پریزنٹیشنز کا انعقاد کرے گا اور پروٹوٹائپ ڈیولپمنٹ کے اگلے دور کے لئے ٹاپ 10 کی شناخت کے لئے درخواستوں کا جائزہ لے گا۔
گرینڈ چیلنج میں آگے آئیڈیشن ٹو پروٹو ٹائپ اسٹیج ، پروٹوٹائپ ٹو پروڈکٹ اسٹیج ، پروڈکٹ ڈپولیمنٹ اسٹیج اور تین فاتحین کا اعلان شامل ہے۔ یہ تمام مراحل الیکٹرانکس اور اطلاعاتی ٹیکنالوجی کی وزارت اور قومی جل جیون مشن کی مالی اعانت کے ساتھ انجام پائیں گے۔ ان تمام اقدامات کی تشخیص کی بنیاد پر ایک فاتح اور دو رنر اپ کا انتخاب کیا جائے گا اور فاتح کو 50 لاکھ روپئے اور ہر ایک رنر اپ کو 20 لاکھ روپئے دئیے جائیں گے۔
یہ گرینڈ چیلنج جل جیون مشن کے لئے کام کرنے کا موقع فراہم کرے گا اور ہر دیہی گھرانوں تک فنکشنل گھریلو نل کے کنکشن کے ذریعہ پینے کے صاف پانی کی فراہمی کو یقینی بنائے گا۔
وزارت دفاع
’میک ان انڈیا ’کو مزید مہمیز، ہندستانی فوج کو پناکا توپخانوں کی فراہمی کیلئے وزارت دفاع نے ہندستانی کمپنیوں کے ساتھ2580کروڑ روپے کے معاہدوں پر دستخط کئے
نئی دلی، یکم ستمبر، حکومت ہندنے دفاعی سیکٹر میں جو میک اِن انڈیا‘ قدم اٹھایا ہے اسے مزید مہمیز لگانے کیلئے وزارت دفاع کے شعبہ ء خریداری نے آج بھارت ارتھ موورز لمیٹڈ ، اٹا پاور کمپنی لمیٹڈ  اور لارسن اینڈ ٹوبرو  کے ساتھ2580 کروڑ روپے کی لاگت سے ہندوستانی فوج کے آرٹلری کو چھ پناکا توپ خانے فراہم کرنے کے معاہدوں پر دستخط کئے ہیں۔
یہ چھ پنکا توپخانے آٹومیٹڈ گن ایمنگ اور پوزیشننگ سسٹم  کے ساتھ 114 لانچرز پر مشتمل ہیں اور 45 کمانڈ پوسٹس کی خریداری ٹی پی سی ایل اور میسرز ایل اینڈ ٹی اسے کی جائیگی ور 330 گاڑیاں بی ایم ایل سے حاصل کی جائیں گی۔ یہ چھ پناکاتوپ خانے ملک کے شمالی اور مشرقی سرحدوں پر فعال کیا جائے گا تاکہ ہماری مسلح افواج کی عملی تیاریوں میں مزید اضافہ ہو سکے۔ حسب منصوبہ چھ پناکا توپ خانوں کو 2024 تک فوج کا حصہ بنادیا جائے گا۔
70 فیصد دیسی سازوسامان کے ساتھ درجہ بندی کے تحت اس منصوبے کو وزیر دفاع جناب راج ناتھ سنگھ اور وزیر خزانہ محترمہ نرملا سیتارامن نے منظوری دے دی ہے۔
پناکا ملٹی پل لانچ راکٹ سسٹم  کا خاکہ دیسی طور پر ڈی آر ڈی او نے بنایا اور مذکورہ بالا دفاعی صنعتوں میں اس کی تیار ی عمل میں آئی۔ یہ حکومت ہند ، کے زیراہتمام پبلک پرائیویٹ پارٹنرشپ کا ایک مثالی پروجیکٹ ہے جوملک کوجدید دفاعی ٹیکنالوجیاں اختیار کرنے میں ''خود انحصار'' بناتا ہے۔
وزارات ثقافت
حکومت ثقافت کو فروغ دینے کیلئے ملک کے ذریعے ہر سال راشٹرسنسکرتی مہوتسووں اور مختلف ثقافتی سرگرمیوں کا انعقاد کرتی ہے: جناب پرہلاد سنگھ پٹیل
نئی دہلی۔24؍جون۔ثقافت وسیاحت کے مرکزی وزیر مملکت  جناب پرہلاد سنگھ پٹیل نے آج  کو لوک سبھا میں ایک سوال کے تحریری جواب میں بتایا کہ اپنے ملک کے ثقافت کو فروغ دینے کیلئے حکومت ہند نے نئی دہلی میں  وارانسی میں  ، بنگلورو اور تونگ میں  ، گجرات میں  ، کرناٹک میں  اور مدھیہ پردیش میں  کو راشٹریہ سنسکرتی مہوتسو کااہتمام کیا ہے۔ دیگر بڑے فیسٹول اترپردیش کے شہر وارانسی میں سنسکرتی مہوتسو ، اترپردیش کے شہر مگھر میں کبیر فیسٹول انہد ناد  اور اترپردیش کے شہر پریاگ راج میں کمبھ میلہ  کا بھی انعقاد کیا گیا تھا۔
ان مہوتسووں اور فیسٹولز کے علاوہ سبھی علاقائی ثقافتی مرکز  ثقافت کے فروغ کے لئے مختلف ثقافتی سرگرمیوں اور پروگراموں کا پورے ملک میں لگاتار انعقاد کرتے ہیں جس کے لئے حکومت ہند انہیں سالانہ طور پر مدد بھی دیتی ہے۔
مختلف قسم کے علاقائی فنون لطیفہ کے تحفظ اور فروغ کے لئے اور اپنے ملک کی ثقافتی وراثت کے بارے میں لوگوں میں مزید بیداری پیدا کرنے کیلئے حکومت ہند نے سات علاقائی ثقافتی مراکز  قائم کئے ہوئے ہیں جن کے صدر دفاتر پٹیالہ، ناگپور، اودے پور، پریاگ راج، کولکاتا، دیماپور اور تنجاور میں ہیں۔ ثقافتی ترقی کے پروگراموں کو فروغ دینےکیلئے کولکاتا میں مشرقی زونل ثقافتی مرکز اپنی رکن ریاستوں میں مختلف ثقافتی سرگرمیوں اور تقریبات کا انعقاد کررہا ہے جن میں جھارکھنڈ بھی شامل ہے۔ای زیڈ سی سی نے19-2018 میں رویندر جینتی ، یوگ کے بین الاقوامی دن، جگن ناتھ پور مہوتسو ، سوچھتا پکھواڑہ، مہاتما گاندھی کا150واں یوم پیدائش ، کتھک و سیرائی کیلا چھاؤ رقص کی ورکشاپ ، راشٹرایکتا دیوس اور جھارکھنڈ راجیہ استھاپنا دیوس کا انعقاد کیا۔
یہ زیڈ سی سی بہت سی اسکیموں پر عمل درآمد کررہے ہیں جن میں ملک میں ثقافتی ترقی کے پروگراموں کو فروغ دینے کیلئے نوجوان باصلاحیت فنکاروں کو ایوارڈ ، گرو ششیہ پرمپرا اسکیم ، تھیٹر میں نئی جان ڈالنے کی اسکیم، تحقیق اور دستاویزات تیار کرنے کی اسکیم، شلپ گرام اسکیم، اوکٹیو اینڈ جے اینڈ کے فیسٹولز اور ثقافتی تبادلے کے قومی پروگرام  شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس ۔ ع ن
U-2581
(Visitor Counter : 27
وزارت دفاع
ہندوستانی بحریہ - امریکی بحریہ
کیریئر اسٹرائک گروپ گزرگاہ کی مشق
ہندوستانی بحریہ کے جہاز کوچی اور تیگ P81 اور مگ 29K طیاروں کے ساتھ 23 اور 24 جون 2021 کو بحر ہند کے علاقے سے گزرنے کے دوران امریکی کیریئر اسٹرائک گروپ رونالڈ ریگن کے ساتھ گزرگاہ کی مشق میں حصہ لے رہے ہیں۔ ہندوستانی بحری جنگی جہاز ہندوستانی بحریہ کے طیاروں اور ہندوستانی فضائیہ کے کیریئر اسٹرائیک گروپ کے ساتھ مشترکہ ملٹی ڈومین آپریشن میں مصروف ہوں گے جو Nimitz کلاس طیارہ بردار بحری جہاز رونالڈ ریگن، آرلے برک کلاس گائڈیڈ میزائل تباہ کنندہ یو ایس ایس ہالسے اور ٹکونڈروگا کلاس گائڈیڈ میزائل کروزر یو ایس ایس شیلو پر مشتمل ہے۔
دو روزہ مشق کا مقصد بحری آپریشنوں میں جامع طور پر مربوط اور ہم آہنگی پیدا کرنے کی صلاحیت کا مظاہرہ کرتے ہوئے باہمی تعلقات اور تعاون کو مستحکم کرنا ہے۔ مشق کے دوران ہائی ٹیمپو آپریشنز میں جدید دفاعی مشقیں، کراس ڈیک ہیلی کاپٹر آپریشنز اور اینٹی سب میرین مشقیں شامل ہیں۔ حصہ لینے والی قوتیں سمندری ڈومین میں امن، سلامتی اور استحکام کو فروغ دینے کے لیے اپنی متحد قوت کے طور پر اپنی جنگی صلاحیتوں کو بہتر بنانے اور ان کے باہمی تعاون کو بڑھانے کی کوشش کریں گی۔
ہندوستانی بحریہ اور امریکی بحریہ باقاعدہ طور پر باہمی اور کثیر جہتی مشقیں کرتے رہتے ہیں جو ایک کھلی، جامع اور اصولوں پر مبنی بین الاقوامی آرڈر کے عزم کو یقینی بنانے کے لیے شریک بحریہ کے طور پر مشترکہ اقدار کو واضح کرتے ہیں۔
مکانات اور شہری غریبی کے خاتمے کی وزارت
کچرے سے پاک شہروں کی حمایت کے لیے لاکھوں نوجوانوں کےساتھ مشہور شخصیتیں بھارتی سوچھتا لیگ میں شامل ہوں گی
شنکر مہادیون، وینکٹیش ایئر، بی پراک، جیو ملکھا سنگھ، کرن کھیر، سمندری ساحل، پہاڑیوں اور سیاحتی مقامات کو صاف ستھرا کرنے کےلیے بھارت کے پہلے، نوجوانوں کے زیر قیادت بین شہری مقابلے میں حصہ لیں گے
نئی دہلی، 16ستمبر، 2022/ آرا یودھاز، بنارسی واریئرز، باربتی بیکنز،گرین گارجین آف گاندھی نگر، نوی ممبئی ای سی او نائٹس، چنڈی گڑھ چیلنجرز، انکریڈیبل سووچھ اندرویز نام، یہ کوئی کھیلوں کے ٹیم کے نام نہیں ہیں۔ یہ سبھی نام ان ٹیموں کے ہیں جو لاکھوں پرجوش نوجوانوں نےبھارتی سووچھتا لیگ میں حصہ لینے کے لیے بنائی ہیں۔ بھارتی صفائی ستھرائی لیگ کی یہ ٹیمیں اپنے شہروں کو کچرے سے پاک بنانے کے لیے بڑے پیمانے پر مہم چلائیں گی۔ ہاؤسنگ اور شہری امور کی مرکزی وزارت کے زیراہتمام 17 ستمبر 2022 کو بھارتی صفائی ستھرائی لیگ کا انعقاد کیا جا رہا ہے۔ مرکزی وزیر جناب ہردیپ سنگھ پوری نے 9 ستمبر 2022 کو بھارتی کی صفائی ستھرائی لیگ شروع کرنے کا اعلان کیا تھا۔ بھارتی کی صفائی ستھرائی لیگ کے لیے 1800 سے زیادہ شہروں نے رجسٹریشن کرایاہے۔ 10 لاکھ سے زیادہ آبادی والے 47 شہروں نے لیگ کے لیے رجسٹریشن کرائی ہے۔ شہری مقامی ادارے کے فیصد کی بنیاد پر سب سے زیادہ حصہ لینے والی سرفہرست تین ریاستیں ہیں۔ یہ ہیں – اڈیشہ 100 فیصد، آسام 99 فیصد اور چھتیس گڑھ 97 فیصد۔
کرکٹ کھلاڑی وینکٹیش ائیر نوجوانوں کی قیادت والے اس منفرد مقابلے میں انکریڈیبل اندوریز کے لیے حصہ لیں گے۔ مشہور گلوکار اور پدم ایوارڈ یافتہ شنکر مہادیون کو نوی ممبئی ای سی او نائٹس کو، ایم پی اور اداکارہ کرن کھیر، گلوکار بی۔ پراک، اولمپک گولڈ میڈلسٹ ابھینو بندراچنڈی گڑھ چیلنجرز ،سمندری ساحلوں، پہاڑیوں اور سیاحتی مقامات کی صفائی ستھرائی کے لیے چنڈی گڑھ چیلنجرز کی مدد کریں گے۔ مقامی سیاسی نمائندے اور بہت اہم لوگ، وزراء، ایم پیز، ایم ایل ایز، میئرز، کونسلرز، برانڈ ایمبیسیڈر بھی بہت سی سرگرمیوں کو جھنڈی دکھا کر لوگوں کی شرکت بڑھانے میں مدد کریں گے۔ چنڈی گڑھ کے کونسلر مہیشندر سنگھ سدھو، تروپتی کے میئر بی آر۔ سریشا، تروپتی کمشنر انوپما انجلی، تروپتی ایم ایل اے بھومن کرو نا کر ریڈی، اندور کے میئر، آئی ایم سی۔ پشیامترا بھارگو نے لیگ میں شمولیت اختیار کی ہے۔
شہر کی ٹیمیں یادگاروں، سیاحتی مقامات اور ساحلوں کے قریب مقامات کی صفائی ستھرائی کے لیے مقابلہ کریں گی۔ بڑی تعداد میں لوگ ان مقامات کا دورہ کرتے ہیں۔ گیا میں وشنوپد، سیتا کنڈ، اکشے وتی، آگرہ میں تاج گنج، ایودھیا میں نیا گھاٹ، فتح پور سیکری میں بلند دروازہ، لکھنؤ میں لال باغ، وارانسی میں آسی گھاٹ، گجرات میں سابرمتی ریور فرنٹ پر اٹل پل، گا ندھی آشرم، گا ندھی نگر میں سردار پٹیل کا مجسمہ۔ گومتی ندی، ممبئی میں کف پریڈ، ورلی فورٹ، جوہو پٹی، اندور میں میگھ دوت گارڈن، لونا والا میں کھنڈالہ جھیل ایسی کئی جگہیں ہیں جہاں یہ ٹیمیں صفائی ستھرائی کا کام کریں گی۔
رجسٹریشن https://innovateindia.mygov.in/swachhyouthrally/ پر جاری ہے اور 17 ستمبر 2022 کی شام 6 بجے تک جاری رہے گا۔
۔۔۔۔۔۔۔
ش ح ۔ اس۔ ت ح ۔
U - 10335
(Visitor Counter : 73
اسٹیل کی وزارت
وزارت فولاد کے تحت سی پی ایس ای کی کارپوریٹ سماجی ذمہ داری سے متعلق سرگرمیاں
نئی دہلی، یکم جولائی 2019، فولاد کے مرکزی وزیر جناب دھرمیندر پردھان نے ایک سوال کے تحریری جواب میں آج لوک سبھا کو بتایا کہ کمپنیز ایکٹ 2013 کے مطابق وزارت فولاد کی سینٹرل پبلک سیکٹر انٹر پرائسز  کو اپنے تین مالی سال کے دوران ہوئے منافع کا کم از کم دو فیصد کارپوریٹ سماجی ذمہ داری  سے متعلق سرگرمیوں کے لئے مختص کرنا ہوتا ہے۔ اگر گزشتہ سال خرچ سے اگر کوئی رقم بچ جاتی ہے تو اسے جس مقصد کے لئے مختص کیا گیا ہے، اس تعلق سے اگلے سال استعمال کرنا پڑتا ہے۔
وزارت فولاد کے تحت سی پی ایس ای کے ذریعہ سی ایس آر سرگرمیاں سے متعلق گزشتہ تین برسوں کے دوران کئے گئے خرچ کی تفصیلات حسب ذیل ہیں:

|
|
سی پی ایس ای کا نام
|
|
2016-17
|
|
2017-18
|
|
2018-19
|
|
اسٹیل اتھارٹی آف انڈیا لمیٹیڈ 
|
|
2905
|
|
2570
|
|
3118
|
|
راشٹریہ اسپات نگم لمیٹیڈ 
|
|
853
|
|
960
|
|
1030
|
|
این ایم ڈی سی لمیٹیڈ
|
|
17418
|
|
16937
|
|
16724
|
|
ایم او آئی ایل لمیٹیڈ
|
|
1143
|
|
962
|
|
929
|
|
ایم ایس ٹی سی لمیٹیڈ
|
|
80
|
|
215
|
|
200
|
|
ایم ای سی او این لمیٹیڈ
|
|
67
|
|
49
|
|
17
|
|
کے آئی او سی ایل لمیٹیڈ
|
|
38
|
|
16
|
|
33
کارپوریٹ سماجی ذمہ داری  کی سرگرمیوں والے مخصوص علاقے میں منجملہ دیگر باتوں کے سیلف ہیلپ گروپوں کی وساطت سے تعلیم و صحت، خواتین کے تفویض اختیارات ، آمدنی کے پائیدار ذرائع پیدا کرے والی سرگرمیوں کو فروغ دینے، دویانگوں کی مدد کرنا، پانی اور صفائی ستھرائی کی سہولیات تک رسائی، گاؤں کی ترقی، ماحولیات کی بہتری، کھیل کود کی کوچنگ ، روایتی فنون لطیفہ اور تہذیب و ثقافت کو فروغ دینا شامل ہے۔ سی ایس آر پروجیکٹ ریاست چھتیس گڑھ ، مغربی بنگال، جھارکھنڈ، آندھرا پردیش، بہار، اوڈیشہ وغیرہ میں چل رہے ہیں۔ سی ایس آر کاموں سے عمومی طور پر سماج کو فائدہ پہنچتا ہے اس لئے سی پی ایس ای کے ذریعہ انفرادی طور پر کئے جانے والے کاموں کے مقامات کی وجہ سے استفادہ کنندگان کی اصل تعداد کا تعین نہیں کیا گیا ہے اور نہ ہی اس سے متعلق کوئی ریکارڈ ہی رکھا گیا ہے۔
سی ایس آر فنڈ کا ریاست کے اعتبار سے تعین نہیں کیا جاتا ہے۔ وزارت فولاد کے تحت سی پی ایس ای کے ذریعہ سی ایس آر پروجیکٹ عام طور پر اسٹیل پلانٹوں کے قرب و جوار، اسٹیل ٹاؤن شپ اور کانوں کے اطراف میں چلائے جاتے ہیں جہاں درج فہرست قبائل ، درج فہرست ذاتوں اور پسماندہ طبقات سے تعلق رکھنے والی آبادی کی اکثریت ہوتی ہے۔
U- 2720
(Visitor Counter : 31
وزیراعظم کا دفتر
وزیر اعظم نے ویکسینیشن کی ریکارڈ توڑ تعداد کی تعریف کی
وزیر اعظم جناب نریندر مودی نے آج کی ریکارڈ توڑ ویکسینیشن کی تعداد پر خوشی کا اظہار کیا اور فرنٹ لائن کورونا جنگجوؤں کی محنت کے لیے ان کی تعریف کی۔
ایک ٹویٹ میں وزیر اعظم نے کہا:
"آج کی ریکارڈ توڑ ویکسینیشن کی تعداد خوش آئند ہے۔ کووڈٔ 19 سے لڑنے کے لیے ویکسین ہمارا سب سے مضبوط ہتھیار ہے۔ جن لوگوں کو ویکسین لگ چکی ہے انھیں مبارکباد اور ان تمام فرنٹ لائن جنگنوؤں کو سلام جو زیادہ سے زیادہ شہریوں کو ویکسین لگانے کو یقینی بنانے کے لیے سخت محنت کر رہے ہیں۔
شاباش ہندوستان!"
وزارت اطلاعات ونشریات
گزشتہ پانچ سال میں ہندوستان کے جنگلات لگائے جانے کے رقبہ میں 5فیصد کا اضافہ ہوا ہے
عوام کی شرکت کے ذریعہ آئندہ پانچ سالوں میں اسی طرح کی پیش رفت ممکن ہوسکے گی:مرکزی وزیر پرکاش جاوڈیکر کا بیان
اطلاعات ونشریات کے وزیر نے این ایم آئی سی کا پہلی بار دورہ کیا
نئی دہلی، 06 جون 2019/
اطلاعات ونشریات اور ماحولیات، جنگلات اور آب وہوا میں تبدیلی کے مرکزی وزیر جناب پرکاش جاویڈیکر نے کہا ہے کہ گزشتہ پانچ سال کے عرصے میں ہندوستان کے جنگلات کے رقبے میں ایک فیصد کا اضافہ ہوا ہے اور عوام کی شرکت سے آنے والے پانچ سالوں میں اسی طرح کی کوشش ممکن ہوسکے گی۔ انہوں نے کہا کہ ہم جب اپنی زندگی میں ایک بار آکسیجن لینے کی مقدار کا موازنہ کرتے ہیں تو ہم سب کو پودے لگانے چاہئیں اور کم از کم 10 درخت لگانے میں مدد کرنی چاہئے۔ انہوں نے کہا کہ یہ ماحولیات کے تحفظ کے لئے ایک اچھا قدم ہے۔
وزیر موصوف نے کل ماحولیات کے عالمی دن کی تقریبات کے حصے کے طور پر این ایم آئی سی کے ایک حصے یعنی فلم ڈویژن میں تاریخی عمارت گلشن محل کے احاطے میں تین پودے لگانے کے بعد میڈیا کے ساتھ بات چیت کے دوران یہ بات کہی۔
اس موقع پر فلم شخصیتیں انوپم کھیر، جیکی شراف، شیام بینیگل، کرن شانتا رام، ورشا اسگاؤنکر اور دیگر لوگ موجود تھے۔ وزیر موصوف نے اس تحریک کے لئے شامل ہونے اور ایک ساتھ آنے کے لئے تمام فنکاروں کا تہہ دل سے شکریہ ادا کیا۔
وزیر موصوف نے ماحولیات کے دن کے موقع پر عوام کی مہم #SelfiewithSapling کا آغاز کیا۔ انہوں نے ہر ایک سے اپیل کی کہ وہ ایک پودا لگائیں اور سوشل میڈیا پر پودے کے ساتھ سیلفی پوسٹ کریں۔ ماحولیات کے دن کے موقع پر جناب جاوڈیکر نے ماحولیات کے وزیر مملکت جناب بابل سپریو، مشہور سابق کرکٹ کھلاڑی کپل دیو، بالی ووڈ ہیرو جیکی شراف اور رندیپ ہڈا کے علاوہ محترمہ مالنی اوستھی کے ہمراہ نئی دلی میں ماحولیات کی وزارت کے حدود میں پودے لگائے۔
یہ جناب جاوڈیکر کا وزیر اعظم جناب نریندر مودی کی قیادت میں حکومت کی دوسری مدت میں کابینہ وزیر کی حیثیت سے چارج سنبھالنے کے بعد ممبئی کا پہلا سرکاری دورہ ہے۔
اس موقع پر وزیر موصوف نے نیشنل میوزیم آف انڈین سنیما  فلم ڈویژن کی پہلی مرتبہ دورہ کیا، جس کا افتتاح 19 جنوری 2019 کو وزیر اعظم نے کیا تھا۔
جناب جاوڈیکر نے تقریباً 100 فلم شخیصیتوں کے ساتھ بات چیت بھی کی۔ جو لوگ اس موقع پر موجود تھے، ان میں شیام بینیگل، سبھاش گھئی، رمیش سپی، کیتن مہتا، جبار پٹیل، کرن شانتا رام، شلپا شیٹی، ستیش کوسک، سدھارتھ رائے کپور، سچن پلگاؤنکر، دویا دتہ، پونم دھلو، ساجد ناڈیاڈ والا شامل تھے۔
اطلاعات ونشریات کے سکریٹری جناب امت کھڑے، اطلاعات ونشریات کی وزارت کے ڈائریکٹر جنرل  جناب آر این مشرا، اطلاعات ونشریات کی وزارت میں فلم کے جوائنٹ سکریٹری اشوک کمار اطلاعات ونشریات کی وزارت میں اے ڈی جی  جناب ڈی جے نارائن بھی موجود تھے۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 2330
(Visitor Counter : 68